Туфан Миңнуллин каберенә чәчәк салу һәм авылында музей ачу

	25 августта, күренекле драматург Туфан Миңнуллинның туган көнендә, 10.00 сәгатьтә Яңа Татар бистәсе зиратында аның каберенә чәчәк салырга җыелабыз. 	 Хөрмәтле журналистлар! Автобуслар Г.Камал театры каршыннан 9.00 сәгатьтә кузгала.    Олуг әдипне искә алу чаралары туган төбәге Кама Тамагы районында дәвам ителәчәк:   17.00-17.30 Татарстан Республикасы язучылары катнашуында, Кама Тамагы шәһәр тибындагы поселокта Туфан Миңнуллинның музее ачылу тантанасы;   18.00-18.30 Олы Мәрәтхуҗа авылындагы Туфан Миңнуллинның туган йортына керү;   19.00-21.30 Кама Тамагы район мәдәният йортында Салават башкорт драма театры тарафыннан Туфан Миңнуллинның «Нәзер» пьесасы буенча куелган «Әллә ялгыш, әллә язмыш» спектаклен карау;   20.00-22.00 Олы Мәрәтхуҗа авылындагы мәйданчыкта Г.Камал исемендәге Татар дәүләт Академия театры куйган «Гөргери кияүләре» спектаклен карау.   Хәбәрләшү өчен телефон: 2369791 (ТР Язучылар берлеге).   ТР Мәдәният министрлыгы матбугат хезмәте 

Матбугат.ру

	№   |  	


